Document ID: 32005R1008

KOMISIJAS REGULA (EK) Nr. 1008/2005
(2005. gada 30. jūnijs),
ar ko groza Regulu (EK) Nr. 2771/1999, ar kuru paredz sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz intervenci sviesta un krējuma tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 10. pantu,
tā kā:
(1)
Komisijas Regulā (EK) Nr. 2771/1999 (2) noteikta intervences sistēma sviesta iepirkšanai par nemainīgam cenām.
(2)
Regulas (EK) Nr. 1255/1999 4. panta 1. punktā paredzēts sviesta intervences cenu samazinājums. Tādēļ jāprecizē intervences cena, kas izmantojama iepirkuma cenas aprēķinos, ja intervences cena mainās.
(3)
Tādēļ attiecīgi jāgroza Regula (EK) Nr. 2771/1999.
(4)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2771/1999 2. panta 1. punktu papildina ar šādu apakšpunktu.
“Intervences cena, kas izmantojama iepirkuma cenas aprēķinos, ir tā cena, kas ir spēkā sviesta ražošanas dienā.”
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 30. jūnijā

Labels: 2
17